CELEX: 32010L0071
Language: sl
Date: 2010-11-04 00:00:00
Title: Direktiva Komisije 2010/71/EU z dne 4. novembra 2010 o spremembi Direktive 98/8/ES Evropskega parlamenta in Sveta za vključitev metoflutrina kot aktivne snovi v Prilogo I k Direktivi  Besedilo velja za EGP

5.11.2010   
            
            
               SL
            
            
               Uradni list Evropske unije
            
            
               L 288/17
            
         DIREKTIVA KOMISIJE 2010/71/EU
   z dne 4. novembra 2010
   o spremembi Direktive 98/8/ES Evropskega parlamenta in Sveta za vključitev metoflutrina kot aktivne snovi v Prilogo I k Direktivi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti člena 11(4) Direktive,
   ob upoštevanju naslednjega:
   
               (1)
            
            
               Združeno kraljestvo je 23. decembra 2005 od družbe Sumitomo Chemical (UK) Plc v skladu s členom 11(1) Direktive 98/8/ES prejelo vlogo za vključitev aktivne snovi metoflutrin v Prilogo I za uporabo v vrsti pripravkov 18, insekticidi, akaricidi in pripravki za nadzor drugih členonožcev, kot je opredeljeno v Prilogi V k Direktivi 98/8/ES. Metoflutrin na datum iz člena 34(1) Direktive 98/8/ES še ni bil v prometu kot aktivna snov biocidnega pripravka.
            
         
               (2)
            
            
               Po opravljeni oceni je Združeno kraljestvo 19. junija 2008 Komisiji poslalo poročilo o oceni skupaj s priporočilom.
            
         
               (3)
            
            
               Poročilo so 27. maja 2010 pregledale države članice in Komisija v Stalnem odboru za biocidne pripravke, ugotovitve pregleda pa so bile vključene v poročilo o oceni.
            
         
               (4)
            
            
               Preiskave so pokazale, da je za biocidne pripravke, ki se uporabljajo kot insekticidi, akaricidi in pripravki za nadzor drugih členonožcev ter vsebujejo metoflutrin, mogoče pričakovati, da izpolnjujejo zahteve iz člena 5 Direktive 98/8/ES. Zato je primerno vključiti metoflutrin v Prilogo I k navedeni direktivi.
            
         
               (5)
            
            
               Na evropski ravni ni bila opravljena ocena vseh možnosti uporabe. Zato je primerno, da države članice ocenijo tiste možnosti uporabe oziroma tiste scenarije izpostavljenosti ter tista tveganja za predele in prebivalce, ki niso bili reprezentativno obravnavani v oceni tveganja na evropski ravni, ter da pri izdaji dovoljenj za pripravke zagotovijo, da se sprejmejo ustrezni ukrepi ali naložijo posebni pogoji za zmanjšanje ugotovljenih tveganj na sprejemljivo raven.
            
         
               (6)
            
            
               Pomembno je, da se določbe te direktive uporabljajo hkrati v vseh državah članicah, da se zagotovi enako ravnanje z biocidnimi pripravki na trgu, ki vsebujejo aktivno snov metoflutrin, in da se omogoči ustrezno delovanje trga biocidnih pripravkov na splošno.
            
         
               (7)
            
            
               Pred vključitvijo aktivne snovi v Prilogo I je treba zagotoviti ustrezno obdobje, ki bo omogočilo državam članicam, da sprejmejo zakone ter druge predpise in določbe, potrebne za uskladitev s to direktivo.
            
         
               (8)
            
            
               Direktivo 98/8/ES je zato treba ustrezno spremeniti.
            
         
               (9)
            
            
               Ukrepi, predvideni s to direktivo, so v skladu z mnenjem Stalnega odbora za biocidne pripravke –
            
         SPREJELA NASLEDNJO DIREKTIVO:
   Člen 1
   Priloga I k Direktivi 98/8/ES se spremeni v skladu s Prilogo k tej direktivi.
   Člen 2
   Prenos
   1.   Države članice najpozneje do 30. aprila 2011 sprejmejo in objavijo zakone ter druge predpise in določbe, potrebne za uskladitev s to direktivo.
   Navedene določbe uporabljajo od 1. maja 2011.
   Ko države članice sprejmejo navedene določbe, se te sklicujejo na to direktivo ali pa se sklic nanjo navede ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila glavnih določb nacionalne zakonodaje, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati na dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 4. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 123, 24.4.1998, str. 1.
   
      PRILOGA
      V Prilogi I k Direktivi 98/8/ES se doda snov metoflutrin:
      
         
                     Št.
                  
                  
                     Splošno ime
                  
                  
                     Ime po IUPAC
                     identifikacijske številke
                  
                  
                     Minimalna čistost aktivne snovi v biocidnem pripravku, kakor se daje v promet
                  
                  
                     Datum vključitve
                  
                  
                     Rok za uskladitev s členom 16(3) (razen za pripravke, ki vsebujejo več kot eno aktivno snov, za katere je rok za uskladitev s členom 16(3) enak roku, določenemu v zadnji odločbi o vključitvi njegovih aktivnih snovi)
                  
                  
                     Datum izteka veljavnosti vključitve
                  
                  
                     Vrsta pripravka
                  
                  
                     Posebne določbe (1)
                     
                  
               
                     „36
                  
                  
                     Metoflutrin
                  
                  
                     
                                  
                              
                              
                                 Izomer RTZ:
                                 2,3,5,6-tetrafluoro-4-(metoksimetil)benzil-(1R,3R)-2,2-dimetil-3-(Z)-(prop-1-enil)ciklopropankarboksilat
                                 Št. ES: Ni podatkov
                                 Št. CAS: 240494-71-7
                              
                           
                                  
                              
                              
                                 Vsota izomerov:
                                 2,3,5,6-tetrafluoro-4-(metoksimetil)benzil (EZ)-(1RS,3RS;1SR,3SR)-2,2-dimetil-3-prop-1-enilciklopropankarboksilat
                                 Št. ES: ni podatkov
                                 Št. CAS: 240494-70-6
                              
                           
                  
                     Aktivna snov je v skladu z obema naslednjima vrednostma čistosti:
                     
                                  
                              
                              
                                 Izomer RTZ
                                 754 g/kg
                              
                           
                                  
                              
                              
                                 Vsota izomerov
                                 930 g/kg
                              
                           
                  
                     1. maj 2011
                  
                  
                     Se ne uporablja
                  
                  
                     30. april 2021
                  
                  
                     18
                  
                  
                     Kadar je za določen pripravek to potrebno, države članice pri ocenjevanju vloge za izdajo dovoljenja za pripravek v skladu s členom 5 in Prilogo VI ocenijo tiste scenarije uporabe ali izpostavljenosti ter tista tveganja za predele in prebivalce, ki niso bili reprezentativno obravnavani v oceni tveganja na evropski ravni.“
                  
               
      
         (1)  Za izvajanje splošnih načel Priloge VI so vsebina in sklepne ugotovitve poročil o oceni na voljo na naslednji spletni strani Komisije: http://ec.europa.eu/comm/environment/biocides/index.htm